CELEX: 62007CA0092
Language: bg
Date: 2010-04-29 00:00:00
Title: Дело C-92/07: Решение на Съда (втори състав) от 29 април 2010 г. — Европейска комисия/Кралство Нидерландия (Споразумение за асоцииране между ЕИО и Турция — Правила „standstill“ и правила за недопускане на дискриминация — Задължение за плащане на такси за получаването и продължаването на разрешение за пребиваване — Пропорционалност на таксите, които трябва да бъдат платени — Сравнение с таксите, платени от гражданите на Съюза — Член 9 от Споразумението за асоцииране — Член 41, параграф 1 от Допълнителния протокол — Член 10, параграф 1 и член 13 от Решение № 1/80 на Съвета за асоцииране)

19.6.2010   
            
            
               BG
            
            
               Официален вестник на Европейския съюз
            
            
               C 161/2
            
         
      Решение на Съда (втори състав) от 29 април 2010 г. — Европейска комисия/Кралство Нидерландия
      (Дело C-92/07) (1)
      
      (Споразумение за асоцииране между ЕИО и Турция - Правила „standstill“ и правила за недопускане на дискриминация - Задължение за плащане на такси за получаването и продължаването на разрешение за пребиваване - Пропорционалност на таксите, които трябва да бъдат платени - Сравнение с таксите, платени от гражданите на Съюза - Член 9 от Споразумението за асоцииране - Член 41, параграф 1 от Допълнителния протокол - Член 10, параграф 1 и член 13 от Решение № 1/80 на Съвета за асоцииране)
      (2010/C 161/02)
      Език на производството: нидерландски
      
         Страни
      
      
         Ищец: Европейска комисия (представители: P.J. Kuijper и S. Boelaert)
      
         Ответник: Кралство Нидерландия (представители: H.G. Sevenster, C. Wissels и M. de Grave)
      
         Встъпила страна в подкрепа на ответника: Федерална република Германия (представители: M. Lumma и J. Möller)
      
         Предмет
      
      Неизпълнение на задължения от държава членка — Нарушение на член 9 от Споразумението за асоцииране между Европейската икономическа общност и Турция, подписано на 12 септември 1963 г. в Анкара, сключено от името на Общността с Решение 64/732/ЕИО на Съвета от 23 декември 1963 година (ОВ 217, 1964 г., стр. 3685; Специално издание на български език, 2007 г., глава 11, том 1, стр. 10), на член 41 от Допълнителния протокол, одобрен и утвърден от името на Общността с Регламент (ЕИО) № 2760/72 на Съвета от 19 декември 1972 година (ОВ L 293, стр. 1; Специално издание на български език, 2007 г., глава 11, том 1, стр. 37) и на член 10, параграфи 1 и 13 от Решение № 1/80 от 19 септември 1980 година за развитие на асоциирането — Дискриминационни такси във връзка с разрешенията за пребиваване
      
         Диспозитив
      
      
                  1.
               
               
                  Като въвежда и запазва в действие режим за издаването на разрешения за пребиваване, който предвижда несъразмерни такси в сравнение с изискваните от гражданите на държавите членки за издаването на подобни документи, и като прилага този режим спрямо турските граждани, които имат право на пребиваване в Нидерландия по силата на:
                  
                              —
                           
                           
                              Споразумението за асоцииране между Европейската икономическа общност и Турция, подписано на 12 септември 1963 г. в Анкара от Република Турция, от една страна, както и от държавите членки на Европейската икономическа общност и Общността, от друга страна, и сключено, одобрено и утвърдено от името на Общността с Решение 64/732/ЕИО на Съвета от 23 декември 1963 година,
                           
                        
                              —
                           
                           
                              Допълнителния протокол, подписан на 23 ноември 1970 г. в Брюксел и сключен, одобрен и утвърден от името на Общността с Регламент (ЕИО) № 2760/72 на Съвета от 19 декември 1972 година, и
                           
                        
                              —
                           
                           
                              Решение № 1/80, прието на 19 септември 1980 година от Съвета за асоцииране, създаден със Споразумението за асоцииране и състоящ се, от една страна, от членовете на правителствата на държавите членки, на Съвета на Европейския съюз, както и на Комисията на Европейските общности, а от друга страна, от членовете на турското правителство,
                           
                        Кралство Нидерландия не е изпълнило задълженията си по член 9 от посоченото Споразумение за асоцииране, по член 41 от посочения Допълнителен протокол, както и по и член 10, параграф 1 и по член 13 от Решение № 1/80.
               
            
                  2.
               
               
                  Осъжда Кралство Нидерландия да заплати съдебните разноски. Федерална република Германия понася направените от нея съдебни разноски.
               
            
         (1)  ОВ C 95, 28.4.2007 г.